REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj:06-2/207-21

19. maj 2021. godine

B e o g r a d

ZAPISNIK

SA 29. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 19. MAJA 2021. GODINE

Sednica je počela u 11,00 časova.

Sednici je, saglasno članu 70. stav 1. alineja prva Poslovnika Narodne skupštine, predsedavao dr Aleksandar Martinović, predsednik Odbora.

Sednici su prisustvovali članovi Odbora: Adam Šukalo, Branimir Spasić, Darko Laketić, Luka Kebara, Ivana Nikolić, Miroslav Kondić i Sandra Božić.

Sednici su prisustvovali zamenici članova Odbora: Violeta Ocokoljić, zamenik Veroljuba Matića, člana Odbora, Dijana Radović, zamenik Đorđa Milićevića, člana Odbora, Nina Pavićević, zamenik Uglješe Markovića, člana Odbora, Željko Tomić, zamenik Marine Raguš, člana Odbora i Sanja Jefić Branković, zamenik Branimira Jovanovića člana Odbora.

Viktor Jevtović, zamenik Dragane Barišić, člana Odbora, je pristupio sednici po usvajanju Dnevnog reda.

Sednici nisu prisustvovali članovi Odbora: Veroljub Matić, Dragana Barišić, Nebojša Bakarec, Đorđe Milićević, Uglješa Marković, Marina Raguš, Mira Petrović, Branimir Jovanović i Šaip Kamberi.

Na predlog predsednika, Odbor je jednoglasno utvrdio sledeći:

D n e v n i r e d:

1. Razmatranje ostavki koje su na funkciju narodog poslanika podneli Ljubo Petrović (01 broj:118-833/21 od 13. maja 2021. godine) i prof. dr Predrag Marković (01 broj 118-865/21 od 19. maja 2021. godine).

**Prva tačka dnevnog reda:** Razmatranje ostavki koje su na funkciju narodog poslanika podneli Ljubo Petrović i prof. dr Predrag Marković.

Imajući u vidu podnete ostavke, predsednik Odbora je predložio da Odbor Narodnoj skupštini podnese izveštaj o nastupanju slučaja iz člana 88. stav 1. tačka 2. Zakona o izboru narodnih poslanika u kome se navodi ostavka kao jedan od razloga za prestanak mandata narodnom poslaniku pre isteka vremena na koje je izabran, s predlogom da Narodna skupština konstatuje prestanak mandata imenovanom narodnom poslaniku.

Predsednik Odbora je predložio da u izveštaju bude određen predsednik Odbora za izvestioca na sednici Narodne skupštine.

Diskusije nije bilo.

Odbor je, na predlog predsednika, jednoglasno usvojio i Narodnoj skupštini podneo sledeći

I Z V E Š T A J

Odbor je utvrdio da je podnošenjem ostavki narodnih poslanika Ljuba Petrovića i prof. dr Predraga Markovića, izabranih sa Izborne liste „IVICA DAČIĆ – „Socijalistička partija Srbije (SPS), Jedinstvena Srbija (JS) – Dragan Marković Palma“, nastupio slučaj iz člana 88. stav 1. tačka 2. Zakona o izboru narodnih poslanika, u kome se podnošenje ostavke navodi kao jedan od razloga za prestanak mandata narodnom poslaniku pre isteka vremena na koje je izabran, te predlaže da Narodna skupština, u smislu člana 88. st. 3. i 4. istog zakona, konstatuje prestanak mandata imenovanom narodnom poslaniku.

Na taj način omogućava se izbor novog narodnog poslanika, putem dodeljivanja mandata drugim kandidatima sa navedene izborne liste, u skladu sa članom 92. Zakona o izboru narodnih poslanika.

Za izvestioca Odbora na sednici Narodne skupštine određen je dr Aleksandar Martinović, predsednik Odbora.

Predsednik Odbora je izvestio prisutne članove i zamenike članova Odbora, da će u toku popodneva biti održana sednica Republičke izborne komisije, te da će ukoliko Republička izborna komisija dostavi materijal na vreme, Odbor održati još jednu sednicu u toku popodneva ili narednog dana, ujutru. O terminu održavanja sednice blagovremeno će biti obavešteni članovi Odbora, naglasio je predsednik Odbora.

Sednica je završena u 11,05 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić dr Aleksandar Martinović